Nyilatkozat

Alulírott, az általam képviselt szervezet nevében vállalom, hogy a Csongrád Városi Önkormányzat által 2026. évre megítélt támogatással 2027. március 25-ig elszámolok. Tudomásul veszem, hogy amennyiben ez nem történik meg, akkor 10/2013. (III.22), „a Sportszervezetek és civil szervezetek támogatásáról” c. önkormányzati rendelet értelmében a megítélt összeget vissza kell fizetni, továbbá a szervezet kizárja magát a 2027. évi pályázati lehetőségből.

Vállalom, hogy a tételes elszámolásnál az eredeti számla zárolása után, hitelesített másolatokat nyújtok be. A zárolás szövege: *„A bizonylat összegéből Csongrád Városi Önkormányzat támogatása alapján elszámolva ……………… Ft.”* Vállalom, hogy az utazással és étkezéssel elszámolással kapcsolatban csatolom a résztvevők nevét és aláírását tartalmazó ívet, valamint az adott sportrendezvény igazolását.

Köteles vagyok minden olyan rendezvényről, a szervezet programjairól legalább egy héttel az esemény előtt tájékoztatni a Csongrád Városi Önkormányzatot, amely az Önkormányzat által nyújtott támogatásból valósult meg. A tájékoztatás történhet papír alapon, /meghívó, plakát/, vagy e-mailben a következő címre. [csongrad@csongrad.hu](mailto:csongrad@csongrad.hu)

Köteles vagyok minden olyan rendezvény meghívóján, plakátján vagy a rendezvény helyszínén feltüntetni az Önkormányzat címerét és nevét, mint támogatót, amely a támogatásból valósult meg.

Az általam képviselt sportszervezet vállalja továbbá, hogy esetleges önkormányzati felkérésre részt vesz legalább évi egy alkalommal a város kulturális eseményén, szervezéssel, vagy közreműködéssel segíti azt.

Csongrád, 2026.

a szervezet képviselőjének

aláírása, bélyegzője